als_Latn dik_Latn sag_Latn
Asport (Berat Aliu) – “Ekuilibrat te Lazio varen nga ty!” Këto janë fjalët e trajnerit Petkoviç siç raporton gazeta Corriere della Sera. Fjalë në drejtim të kujt? Hernanes? Ledesma? Luliç? Apo blerja e re Ederson? Jo, asnjërit prej tyre, fjalët i drejtohen Lorik Canës. Përsëri ai, ky lojtar që sezonin e kaluar mund të quhej një dështim. Duket se Shqiptari shihet si një nga gurët e themelit bardhekaltër që po ndërtohet këtë sezon.
“Ndeshjet nuk fitohen vetëm falë cilësisë teknike, por duhet edhe cilësia morale,” kanë qenë keto fjalët e vetëpresidentit të Lazios, Claudio Lotito, gjatë prezantimit te brazilianit Ederson. Dëgjimi i këtyre fjalëve nga presidenti nuk mund të kaloheshin pa menduar për të, për “Luftëtarin”. Ish kapiteni i Marsejës dhe i Sandërlendit ka një eksperiencë ndërkombëtare për t’u pasur zili, inferiore ndoshta vetëm se ajo e Miroslav Kloses, dhe mbart një personalitet rrëmbyes, thuajse magjepës, i përbërë nga kurajoja, siguria dhe forca, jo vetëm fizike. Me pak fjalë një nga ata lojtarë që nuk mund të bësh pa të, një nga ata lojtarë që sjellin vetem admirim në ekip, vetëm prej mënyres se si ata sillen. Tare kërkon ta bëjë atë një idhull, një udhëheqës të padiskutueshëm, një lojtar që përfaqëson emblemën dhe ngjyrat e ekipit si brenda dhe jashtë fushës, një nga ata femijët e të cilit do veshin fanellën e ekipit në shenjë krenarie.
Me dhunti të shumta e të gjithanshme, i zhdërvjellët e i shkathët, përveç mesfushorit qëndror, Loriku mund të luajë me sukses edhe rolin e mbrojtësit dhe pse jo mund të luajë si mbrojtes i mirëfilltë. Hipotezë. Asgjë më shumë dhe asgjë më pak. Logjikisht, skuadrës së Petkoviçit, e ndërtuar me mendjen nga sulmi, e pëbërë nga lojtarë finë e të shpejtë, do t’i duhet një lloj ekuilibri, dikush që do plotësojë boshllëqet e lëna mbrapa nga të tjerët; pavarësisht rolit që do mbulojë, e rëndësishme është fryma që do transmetojë dhe fakti që do t’i kryejë ndërhyrjet me shpirt të madh. Në futboll, ashtu si edhe ne disiplinat e tjera sportive, aftesia nuk shpërblen nëse nuk është e mbështetur në forcën e brendshme të karakterit dhe në sigurinë e lojtarit në vetvete. Me pak fjalë, roli ka pak rëndësi dhe moduli i lojës aq më pak, ajo që është e sigurtë është se ky ekip ka nevojë për një LIDER, për atë forcë morale që, sipas fjalëve të Lotitos, do e marri skuadrën përpara dhe do e çojë tek fitorja.
Emri: Lorik Mbiemri: Cana Pozicioni: LIDER
You must be logged in to post a comment Login
als_Latn als_Latn als_Latn tur_Latn eng_Latn